Bergua (municipio)

Iste articlo tracta sobre o municipio desapareixito de Bergua. Ta atros usos de Bergua se veiga Bergua (desambigación).

Bergua yera un municipio historico d'Aragón que teneba cabecera en o lugar de Bergua, que se troba en un recuesto d'o mont que en dicen o paco de Bergua, en a boca d'a valle d'o río Forcos cara ta l'Ara. Actualment o suyo termin municipal ye absorvito en o municipio de Broto, comarca de Sobrarbe, Uesca.

Cabe suposar que o municipio naixese con a reforma territorial de 1833, cuan naixón os municipios como es entendemos en l'actualidat. Se puede documentar a suya existencia dende o primer censo d'a era moderna, en 1842, dica la suya fusión con o vecino municipio de Basarán en os anyos 1920, en creyando o municipio de Bergua-Basarán. «Bergua» en a subpachina «Alteraciones de los municipios en los Censos de Población desde 1842» d'o Instituto Nacional de Estadística; consultada o 2 d'abril de 2016.

 Cheografía 

En primeras, o municipio no incluiba si que as baixants norte d'a punta de Berroy, que cierra parcialment o Sobrepuerto conta la valle de l'Ara por o sud-este, sobre o río Forcos. Correspondeban a o suyo termin municipal as partidas de mont que se conoix como paco de Bergua, una selva preta en l'ubago d'a montanya a on que se feba la picada. A madera fue a fuent de riqueza principal d'o municipio en chunto con l'agricultura y, mas que mas, a ganadería.

En istes primers anyos, o termin municipal reculle os monts, campos y partidas tradicionals de lo nuclio de Bergua, con a ermita de Sant Bertolomé y o paco de selva, y limita en o barranco de la Pera con o termín de Basarán por l'ueste, en o río Forcos con os termins d'Ayerbe de Broto y Escartín, en a corona d'a montanya con o termin de Berroy y, en a baixant sud-ueste con o de Sasa de Sobrepuerto.

En o periodo intercensal 1842-1857 Bergua absorve o municipio d'Ayerbe, «Ayerbe de Broto» en a subpachina «Alteraciones de los municipios en los Censos de Población desde 1842» d'o Instituto Nacional de Estadística; consultada o 2 d'abril de 2016. en a man cuentra d'a valle, y s'amplía o suyo termin municipal con un troz mas solano en as garras d'a Manchoya (barranco d'a Fuent Blanca, bco. de Sanzalbe, etc.) que perteneceba a ixe atro nuclio, a pardina d'a Isuala y os campos d'o ventallo aluvial que fa o Forcos en l'Ara cuan desemboca, que tamién yera d'Ayerbe, y o troz de monte que corresponde a la cuenca d'o barranco de Sant Pero y as enrunas de l'antigo monesterio de Sant Per de Rava.

En ixe periodo desapareixen tamién os termins municipals de Berroy «Berroy» en a subpachina «Alteraciones de los municipios en los Censos de Población desde 1842» d'o Instituto Nacional de Estadística; consultada o 2 d'abril de 2016. (absorvito en Fiscal), Escartín «Escartín» en a subpachina «Alteraciones de los municipios en los Censos de Población desde 1842» d'o Instituto Nacional de Estadística; consultada o 2 d'abril de 2016. (absorvito por Basarán) y Sasa «Sarsa de Sobrepuerto» en a subpachina «Alteraciones de los municipios en los Censos de Población desde 1842» d'o Instituto Nacional de Estadística; consultada o 2 d'abril de 2016. (absorvita en Cortiellas). Por tot isto, cuan se fizo o censo de 1857 Bergua ya limitaba con os termins municipals de Fiscal, Cortiellas, Basarán y Oto.

Demografía

Evolución d'a población d'o municipio de Bergua (Ayerbe + Bergua) dende 1857 dica 1920.

 Referencias 

Categoría:Historia de Sobrepuerto
Categoría:Municipios d'Aragón desapareixius
Categoría:Localidaz d'a diocesi de Chaca en Sobrarbe